Itziar Laka

Itziar Laka MugarzaAbizena Mugarza idaztea, euskal herritar horren aukera pertsonala da. Izan ere, Euskaltzaindiak, euskara baturako, Mugartza onartu du deitura horren grafiatzat. Ikus Euskal Onomastikaren Datutegia. (Bilbo, 1962ko otsailaren 2a) Euskal Herriko Unibertsitateko irakasle katedraduna da, Letretako Fakultatean, Hizkuntzalaritza eta Euskal Ikasketak sailean.

1990an tesia defendatu zuen Massachussetts-eko Institutu Teknologikoan, eta geroago irakasle izan da New Yorken, Vienan, Utrecht-en, Napolin eta Río de Janeiro-n. Gogo Elebiduna ikertaldeko ikertzaile nagusia da. Bere ikerketak hizkuntzalaritza teorikoa eta psiko/neurolinguistikako metodo esperimentalak uztartzen ditu, hizkuntzaren irudikapen eta prozesamendu neurala argitzeko, batik bat sintaxia eta elebitasunaren inguruan.Itziar Laka Gogo elebiduna ikertaldea Hainbat ikerketa-proiektu zuzendu ditu hizkuntzarako gaitasuna noiz garatzen den eta elebakarren eta elebidunen burmuinetan dauden ezberdintasunei buruz ikertzeko.Zientzialari (5) – Itziar Laka Zientzia Kaiera (2014-0425)

Euskaltzain urgazlea da 2006tik, eta 2013an euskaltzain osoa izateko proposatua izan zen.«Itziar Laka eta Jabier Kaltzakorta, euskaltzain oso izateko hautagaiak», Plazaberri, Euskaltzaindia. Euskarazko gramatika deskribatu zuen ingelesez 1996an argitaratu zuen liburu batean. A Brief Grammar of Euskara liburuaren pdf bertsioa (1996) Euskal komunitate zientifikoaren Inguma datu-basean, berak idatzitako 50 lan baino gehiago agertzen dira.Itziar Laka Mugarza irakaslearen produkzioa Inguma datu-basearen arabera (>50 produktu)

Jakiunde Euskal Herriko Zientzia, Arte eta Letren Akademiako kidea da.

 Sariak eta aintzatespenak 

 2024ko maiatzean Eusko Ikaskuntza-LABORAL Kutxa Humanitate, Kultura, Arte eta Gizarte Zientzien saria jaso zuen, besteak beste, euskararen eta Euskal Herriaren garapen zientifiko eta kulturala sustatzeagatik.

 Erreferentziak 

 Ikus, gainera 
 Euskaltzaindia

 Kanpo estekak 
 Itziar Laka Mugarza Euskaltzaindiaren webgunean.
 Itziar Laka Mugarza Jakiunde.eus webgunean.
 Itziar Laka Twitter sare sozialean.
 Itziar Laka Linkedin sare sozialean.
 Itziar Lakaren argitalpenak Inguma.eus datu basean.

Kategoria:Bilbotarrak
Kategoria:Euskal Herriko emakume hizkuntzalariak
Kategoria:Psikolinguistak
Kategoria:Euskal Herriko Unibertsitateko irakasleak
Kategoria:Udako Euskal Unibertsitatea
Kategoria:Euskaltzain urgazleak
Kategoria:Massachusetts Institute of Technologyko ikasleak